
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αναστολή οικοδομικών εργασιών στην περιοχή της επαρχιακής οδού 
Ζακύνθου - Αλυκών, (χ.θ. 0+860 ως χ.θ. 14+300) στο Ν. Ζα¬ 
κύνθου. 1 

Απαγόρευση εκτέλεσης οικοδομικών εργασιών και έκδοσης οικοδομικών 

αδειών. 2 

Αναστολή χορήγησης οικοδομικών αδειών στο Δ. Βουλιαγμένης, Ν. 
Πειραιά. 3 

ΑΝΑΚΟΙΝΩΣΕΙΣ 


Γνωστοποίηση παρακαταθέσεως ποσού αποζημίωσης για προσκυ- 
ρούμενο τμήμα οικοπέδου, στην οδό Απ, Παύλου Θεσ/νίκης. . 4 
Ειδοποίηση της γενομένης καταθέσεως της αποζημιώσεως ρυμοτομου- 
μένου οικοπέδου, φυτειών, δένδρων και κτισμάτων στην πόλη της 


Καρδίτσας. 5 

Ειδοποίηση για την παρακατάθεση αποζημίωσης προσκυρουμένου 
ακινήτου στο Δήμο Καλαμαριάς. 6 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. Τ.Π. 293 (1) 


Αναστολή οικοδομικών εργασιών στην περιοχή της επαρχιακής οδού Ζα¬ 
κύνθου — Αλυκών, (χ.θ. 0+860 ως χ.θ. 14+300) στο Ν. Ζακύνθου. 

Η ΝΟΜΑΡΧΗΣ ΖΑΚΥΝΘΟΥ 
' Εχοντας υπόψη: 

1. Τις διατάξεις του από 17.7.1923 Ν. Δ/τος «περί σχεδίων πό¬ 
λεων κ.λπ.» όπως μεταγενέστερα τροποποιήθηκε και συμπληρώθηκε 
και ειδικότερα τα άρθρα 8 και 85 Α. 


2. Τις διατάξεις του Ν. 1032/1980 «περί συστάσεως Υπουργείου 
Χ.Ο.Π.» (Φ.Ε.Κ. 57/Α) και ειδικότερα τα άρθρα 2, 3, 7. 

3. Την παρ. 15 του άρθρου 8 του Ν. 1512/1985. 

4. Ότι συντάχθηκε οριστική μελέτη της επαρχιακής οδού Ζακύνθου - 
Αλυκών. 

5. Το με αριθμό 95/302/28.1.87 έγγραφο της Δ/νσης Τεχν. 
Υπηρεσιών με το οποίο εισηγείται την αναστολή των οικοδομικών 
εργασιών επί έξι (6) μήνες στην παραπάνω περιοχή. 

6. Το με αρ. 3/29.1.87 πρακτικό (θέμα 4ο) του Συμβουλίου Χωροτα¬ 
ξίας, Οικισμού και Περιβάλλοντος του Νομού Ζακύνθου, αποφασίζουμε: 

1. Αναστέλλουμε για έξι (6) μήνες τις οικοδομικές εργασίες στο πλάτος 
απαλλοτριώσεως κατά μήκος της επαρχιακής οδού Ζακύνθου — Αλυκών 
από χ.θ. 0+860 ως χ.θ. 14+300, όπως φαίνεται στο Τοπογραφικό 
διάγραμμα κλίμακας 1:1000 που συνοδεύει την παρούσα απόφαση. 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ζάκυνθος, 3 Φεβρουάριου 1987 

Η Νομάρχης 
ΕΥΦΗ Δ. ΜΗΤΩΣΗ 

Αριθ. οικ. 549 


( 2 ) 


Απαγόρευση εκτέλεσης οικοδομικών εργασιών και έκδοσης οικοδομικών 

οιδειών. 

Ο ΝΟΜΑΡΧΗΣ ΗΜΑΘΙΑΣ 


’ Εχοντας υπόψη: 

1. Τις διατάξεις του από 17.7.1923 Ν. Δ/τος «περί σχεδίων 
πόλεων κ.λπ.» και ειδικότερα του άρθρου 8 παρ. 1 αυτού όπως 
συμπληρώθηκε και ισχύει σήμερα. 

2. Τις διατάξεις του Α.Ν. 314/1968 και ειδικότερα του άρθρου 
1 όπως συμπληρώθηκε και ισχύει σήμερα. 

3. Τη με αρ. 3643/1981 απόφαση του Σ.Τ.Ε. 

4. Τη με αρ. πρωτ. 577/4.2.1986 απόφαση Νομάρχη για απαγόρευση 
εκτέλεσης οικοδομικών εργασιών και έκδοσης οικοδομικών αδειών στο 
Ο.Τ. 275 του εγκεκριμένου ρυμοτομικού σχεδίου Βέροιας, για ένα χρόνο. 

5. Τις αποφάσεις Νομάρχη με αρ. πρωτ. οικ. 2315/6.6.1985 
και οικ. 1169/5.3.1986 για απαγόρευση εκτέλεσης οικοδομικών 
εργασιών και έκδοσης οικοδομικών αδειών στα οικ. τετράγωνα 502, 
503, 504, 553. 548, 549, 157, 64. 62, 487, 228, 229, 230, 
231, για συνολικό χρόνο 21 μηνών. 

6. Τη με αρ. πρωτ. οικ. 2272/28.4.1986 απόφαση Νομάρχη για 
απαγόρευση εκτέλεσης οικοδομικών εργασιών και έκδοσης οικοδομι¬ 
κών αδειών στο οικόπεδο ιδιοκτησίας κληρονόμων Περικλή Παπα- 
γιάννη στο Ο.Τ. 57 του εγκεκριμένου σχεδίου της Βέροιας. 

7. Τη με αρ. πρωτ. οικ. 3715/23.7.1986 απόφαση Νομάρχη 
για άρση της απαγόρευσης εκτέλεσης οικοδομικών εργασιών και 
έκδοσης οικοδομικών αδειών στο Ο.Τ. 503 του εγκεκριμένου 
ρυμοτομικού σχεδίου της Βέροιας. 

8. Τη με αρ. πρωτ. 5820/26.1.1987 απόφαση Νομάρχη για 
άρση της απαγόρευσης εκτέλεσης οικοδομικών εργασιών και έκδοσης 
οικοδομικών αδειών στο οικόπεδο ιδιοκτησίας Νικολόπουλου Νικο¬ 
λάου το Ο.Τ. 64 και Τόσκα Νικολάου στο Ο.Τ. 62 του εγκεκριμένου 
ρυμοτομικού σχεδίου της Βέροιας. 

9. Τη με αρ. 305/1986 απόφαση του Δημοτικού Συμβουλίου Βέροιας 
με την οποία γνωμοδοτεί για την άρση των παραπάνω απαγορεύσεων στο 
Ο.Τ. 504. 


10. Το 10/1986 πρακτικό του Νομαρχιακού Συμβουλίου Χ.Ο.Π. όπου 
αυτό γνωμοδοτεί κοιτά της άρσης των παραπάνω απαγορεύσεων στο Ο.Τ. 
504. 

11. Τη με αρ. 48/1987 απόφαση του Δημοτικού Συμβουλίου με 
την οποία γνωμοδοτεί υπέρ της παράτασης της αναστολής των οικοδο¬ 
μικών εργασιών στα Ο.Τ. 502, 275, 553, 548, 549, 157, 64, 62, 
427, 228, 229, 230, 321 καθώς και στην ιδιοκτησία Παπαγιάννη 
(Ο.Τ. 57) για ένα χρόνο, εκτός από τις ιδιοκτησίες Νικολάου Τόσκα 
και Νικολάου Νικολόπουλου στα Ο.Τ. 62 και 64 αντίστοιχα και της 
ιδιοκτησίας κληρονόμων Γρηγορίου Κούτερη στο Ο.Τ. 64. 

12. Την 537/86 απόφαση του Δημοτικού Συμβουλίου Βέροιας με 
την οποία γνωμοδοτεί για την άρση της απαγόρευσης εκτέλεσης των 
οικοδομικών εργασιών και έκδοσης οικοδομικών αδειών στην ιδιοκτη¬ 
σία της Σοφίας Μποζίνου — Γκαλαΐτση που βρίσκεται στο Ο.Τ. 64. 

13. Το 2ο/1987 πρακτικό του Νομαρχιακού Συμβουλίου ΧΟΠ 
όπου γνωμοδοτεί υπέρ της άρσης της παραπάνω απαγόρευσης στην 
ιδιοκτησία της Σοφίας Μποζίνου — Γκαλαΐτση στ Ο.Τ. 64. 

14. Το 3ο/1987 πρακτικό του Νομαρχιακού Συμβουλίου ΧΟΠ 
όπου γνωμοδοτεί υπέρ της συνέχισης της απαγόρευσης της εκτέλεσης 
των οικοδομικών εργασιών και έκδοσης οικοδομικών αδειών για ένα 
ακόμη χρόνο στα Ο.Τ. 502, 553, 157, 64, 62, 487, 228, 229, 
230, 231, 275 και στην ιδιοκτησία Κληρονόμων Περικλή Παπα- 
γιάννη στο Ο.Τ. 57 του εγκεκριμένου ρυμοτομικού σχεδίου της Βέ¬ 
ροιας, καθώς και στις περιοχές των με ονομασία Ο.Τ. 548 και 549 
του μη εγκεκριμένου τμήματος της επέκτασης του σχεδίου της Βέροιας 
(1974), με εξαίρεση τις ιδιοκτησίες Νικολόπουλου Νικολάου, Σοφίας 
Μποζίνου - Γκαλαΐτση και Κληρονόμων Γρηγορίου Κούτερη στο Ο.Τ. 
64 καθώς και του Νικολάου Τόσκα στο Ο.Τ. 62. 

15. Το υπόμνημα του Θεοφάνη Σανόπουλου και τα συνημμένα 
έγγραφά του που υποβλήθηκε στο 1 Νομαρχιακό Συμβούλιο ΧΟΠ και 
συνοδεύει το 3ο Πρακτικό αυτού, αποφασίζουμε: 

Απαγορεύουμε την εκτέλεση των οικοδομικών εργασιών και την 
έκδοση οικοδομικών αδειών για ένα ακόμη χρόνο στα Ο.Τ. 502, 553, 
157, 64, 62, 487, 228, 229, 230, 231, 275 και στην ιδιοκτησία 
Κληρονόμων Περικλή Παπαγιάννη στο Ο.Τ. 57 του εγκεκριμένου 
ρυμοτομικού σχεδίου της Βέροιας, καθώς και στην έκταση των εμφανι- 
ζομένων σαν οικοδομικών τετραγώνων με αρ. 548 και 549 του μη 
εγκεκριμένου τμήματος του σχεδίου επέκτασης του 1974 της Βέροιας, 
εξαιρουμένων των ιδιοκτησιών Νικολόπουλου Νικολάου, Σοφίας Μπο¬ 


ζίνου - Γκαλαΐτση και Κληρονόμων Γρηγορίου Κούτερη στο Ο.Τ. 64 
καθώς και του Νικολάου Τόσκα στο Ο.Τ. 62. 

Σε περίπτωση που στο χρονικό αυτό διάστημα του ενός χρόνου, 
δημοσιευθεί στην Εφημερίδα της Κυβερνήσεως απόφαση που θα εγκρίνει 
την Πολεοδομική μελέτη επέκτασης - αναθεώρησης της πόλης της 
Βέροιας ή τμήμα αυτής, η απαγόρευση ισχύει για τις ιδιοκτησίες που 
βρίσκονται στην έκταση της οποίας εγκρίνεται το ρυμοτομικό σχέδιο, 
μέχρι την ημερομηνία δημοσίευσης της παραπάνω απόφασης. 

Η παρούσα ισχύει από την κοινοποίησή της και πριν από τη δημο¬ 
σίευση στη Εφημερίδα της Κυβερνήσεως, σύμφωνα με τις διατάξεις του 
άρθρου 37 του Ν. 3200/1955 «περί διοικητικής αποκεντρώσεως». 

Η απόφαση αυτή να δημοσιευθεί στην Εφημερίδα της Κυβερνήσεως. 
Βέροια, 11 Φεβρουάριου 1987 
Ο Νομάρχης 
ΝΙΚΟΣ ΣΧΟΙΝΑΣ 

-ψ- 

Αριθ. 422279/17 3 . (3) 

Αναστολή χορήγησης οικοδομικών αδειών στο Δ. Βουλιαγμένης, Ν. Πει¬ 
ραιά. 

Ο ΝΟΜΑΡΧΗΣ ΠΕΙΡΑΙΑ 
' Εχοντας υπόψη: 

1. Το Ν. 1512/85. 

2. Το Ν. Δ/γμα της 17.7./16.8.1923 και ειδικότερα το άρθ. 8, 
παρ. 2 όπως συμπληρώθηκε με το άρ. 1 του Ν. 551/77. 

3. Το Π. Δ/γμα 183/9.5.86, ΦΕΚ 70/Α/86. 

4. Τη με αρ. 2/87 απόφαση του Δημ. Συμβουλίου του Δήμου Βουλιαγ¬ 
μένης. 

5. Τη γνωμοδότηση του Ν.Σ. ΠΕΧΩΔΕ από τη συνεδρίαση της 

6.2.87, πρακτ. 5, με την οποία γνωμοδοτεί υπέρ της επιβολής, για 
δύο ακόμα μήνες, αναστολής εκδόσεως οικοδομικών αδειών και εκτε- 
λέσεως οικοδομικών εργασιών στο Δήμο Βουλιαγμένης, ώστε στο 
διάστημα αυτό να υποβληθούν πλήρεις και ολοκληρωμένες προτάσεις 
για την τροποποίηση των όρων δόμησης της περιοχής. 

6. Τη γνωμοδότηση του Ν.Σ. ΠΕΧΩΔΕ από τη συνεδρίαση της 

20.2.87, πρακτικό 7, με την οποία γνωμοδοτεί για την εξαίρεση από 
την αναστολή μικρής εκτάσεως επεμβάσεως που δε θίγουν τον αντικει¬ 
μενικό σκοπό της αναστολής, αποφασίζουμε: 

Εγκρίνουμε την αναστολή έκδοσης οικοδ. αδειών και εκτέλεσης 
οικοδομικών εργασιών στο εγκεκριμένο σχέδιο του Δήμου Βουλιαγ¬ 
μένης για χρονικό διάστημα, δύο (2) μηνών. Από την αναστολή 
εξαιρούνται οι ακόλουθες εργασίες: 

1. Επισκευές χωρίς προσαύξηση του όγκου. 

2. Εργασίες για την ασφάλεια των οικοδομών και άρση κινδύνου. 

3. Κατεδαφίσεις οικοδομών. 

4. Περιτοιχίσεις. 

5. Άδειες ή αναθεωρήσεις που εμπίπτουν στο άρθ. 14 του Ν. 1577/85. 
Η ισχύς της απόφασης. αυτής αρχίζει από τη δημοσίευσή της 

στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 
Πειραιάς, 20 Φεβρουάριου 1987 
Ο Νομάρχης 
Α. ΦΟΪΡΑΣ 

-♦- 

ΑΝΑΚΟΙΝΩΣΕΙΣ 

(4) 

Γνωστοποίηση παρακαταθέσεως ποσού αποζημίωσης για προσκυρού- 
μενο τμήμα οικοπέδου, στην οδό Απ. Παύλου Θεσ/νίκης. 

Με την υπ’ αριθ. 5077/1986 απόφαση του Μονομελούς Πρω¬ 
τοδικείου Θεσ/νίκης, που εκδόθηκε μετά από αίτηση των: α) 
Μιλτιάδη Ιωαννίδη του Συμεών και β) Σοφίας χήρας Συμεών 
Ιωαννίδη, το γένος Ιωάννη Βογιατζόγλου, κατοίκων Θεσ/νίκης 
(Στρατ. Καλλάρη I) κατά του Δήμου θεσ/νίκης, καθορίσθηκε σε 
δρχ. 55.000 το μ 2 , η προσωρινή τιμή μονάδας αποζημιώσεως 
για οικοπεδικό τμήμα επιφάνειας 24,00 μ 2 , που αποτελεί τμήμα 
της οδού Αποστ. Παύλου και που προσκυρώνεται σε όμορο οικό¬ 
πεδο των αιτούντων με την υπ’ αριθ. 2942/1970 πράξη τακτο- 
ποιήσεως και αναλογισμού αποζημιώσεως του Πολεοδομικού Γρα¬ 
φείου Θεσ/νίκης, που εκρίθηκε με την υπ’ αριθ. 71344/1971 
απόφαση του Νομάρχη Θεσ/νίκης και φαίνεται στο τοπογραφικό 
διάγραμμα που συνοδεύει την παραπάνω πράξη μεταξύ των αριθ¬ 
μών 1—2—3-4-1. Οι παραπάνω υπέρ ων η απαλλοτρίωση 
κατέθεσαν το συνολικό τιοσό της αποζημίωσης δηλ. ένα εκατομμύ¬ 
ριο τριακόσιες είκοσι χιλιάδες δραχμές (1.320.000), υπέρ αυτών 

που νόμιμα θα αναγνωρισθοΰν δικαιούχοι, στο Ταμείο Παρακατα¬ 
θηκών και Δανείων Θεσ/νίκης και συντάχθηκε το υπ’ αριθ. 
385850/10.2.1987 γραμμάτιο συστάσεως παρακαταθήκης, που 
το κατέθεσαν στη συμβ/φο Θεσ/νίκης Αγγελική Σιδέρη, με την 
υπ’ αριθ. 790/11.2.1987 πράξη της. 

Θεσσαλονίκη, 12 Φεβρουάριου 1987 
Ο Πληρεξούσιος Δικηγόρος 
ΜΕΝΕΛΑΟΣ Γ. ΜΑΡΙΝΟΣ 

(Αριθ. Διπλ. Δημ. Ταμ. Δικ. Εισ. Αθηνών 8025205/18.2.87) 



(5) 

Ειδοποίηση της γενομένης καταθέσεως της αποζημιώσεως ρυμοτομουμένου 
οικοπέδου, φυτειών, δένδρων και κτισμάτων εν τη πόλει της Καρδίτσης. 
Δια την, δια της υπ’ αριθ. 395/1986 αποφάσεως του Μονομελούς 
Πρωτοδικείου Καρδίτσης, εκδοθείσης αιτήσει της Ευαγγελίας Χας 
Παύλ. Μητσιβίρη, κατοίκου Καρδίτσης, καθορισθείσαν προσωρινήν 
τιμήν μονάδος αποζημιώσεως των εν τω σχετικώ, δια της υπ’ αριθ. 
7/1976 πράξεως τακτοποιήσεως, προσκυρώσεως και αναλογισμού 
της Διευθύνσεως Τεχνικών Υπηρεσιών Νομαρχίας Καρδίτσης, τοπο- 
γραφικώ διαγράμματι υπό στοιχεία (13-14—15—13) εμβαδού 0,72 
μ 2 τμήματος οικοπέδου της ιδιοκτησίας Χρυσούλας συζ. Παυσ. 
Παππά, κατοίκου Καρδίτσης, εις δραχμάς δέκα χιλιάδες (10.000) 
ανά μ 2 επιφάνειας, κατετέθη εις το εν Καρδίτση Υποκ/μα του Ταμείου 
Παρακαταθηκών και Δανείων το εκ δραχμών επτά χιλ. διακοσίων 
(7.200) υπό της Ευαγγελίας Χας Παύλ. Μητσιβίρη, κατοίκου Καρδί¬ 
τσης, επιθυμούσης την συντέλεσιν της δυνάμει της άνω πράξεως 
απαλ/σεως, λόγω προσκυρώσεως, ούσης υποχρέου εις την καταβολήν 
του ανωτέρω ποσού υπέρ της Χρυσούλας συζ. Παυσ. Παππά, αναγνω- 
ρισθείσης δικαιούχου αποζημιώσεως, δυνάμει της υπ’ αριθ. 
580/1986 αποφάσεως του Μονομελούς Πρωτοδικείου Καρδίτσης, 
εκδοθέντος προς τούτο του υπ’ αριθ. 25428/9.2.87 γραμματίου 
συστάσεως παρακαταθήκης του Δ/ντού του Υποκ/τος Παρακαταθη¬ 
κών και Δανείων, όπερ παρεκατετέθη εις τον Συμβολαιογράφον Καρδί¬ 
τσης Ηλία Θ. Μπαλτά, σύνταγείσης της υπ’ αριθ. 21.705/10.2,87 
πράξεως και επιδοθείσης νομίμως προς την Χρυσούλα συζ. Παυσ. 
Παππά, ως δείκνυται εκ της υπ’ αριθ. 2438 Β/10.2.87 εκθέσεως 
επιδόσεως του δικαστικού επιμελητού των εν Καρδίτση Πρωτοδικών, 
Αποστόλου Καρακαξά, κατοίκου Καρδίτσης. Ωσαύτως, ενεργούσα ως 
διοικητής αλλοτρίας υποθέσεως του Δήμου Καρδίτσης παρεκατέθεσε 
υπέρ της Χρυσούλας συζ. Παυσ. Παππά και της Παρασκευής Χας 
Γεωργ. Τσικρικά, κατοίκων Καρδίτσης τα ποσά 137.000 δραχμάς 
και 45.000 δραχμάς αντιστοίχως, δια τας φυτείας, δένδρα και κτί- 
σματα, δυνάμει των 25428 και 25427/9.2.87 Γραμματίων συστά¬ 
σεως παρακαταθήκης, τα οποία γραμμάτια παρεκατετέθησαν εις τον 
συμβολαιογράφον Καρδίτσης Ηλία Θ. Μπαλτά συνταχθείσης της υπ’ 


αριθ. 21.705/10.2.87 πράξεως και νομίμως επιδοθείσης ταύτης δια 
του αυτού ως άνω δικαστικού επιμελητού εις τας αναγνωριζομένας 
δικαιούχους αποζημιώσεως, ως δείκνυται εκ των υπ αριθ. 2438Β 
και 2437Β/10.2.87 εκθέσεων επιδόσεως, κοινοποιηθείσης της παρα- 
καταθέσεως και εις τον Δήμον Καρδίτσης. 

Εν Καρδίτση τη 11 Φεβρουάριου 1987 
Ο Πληρεξούσιος Δικηγόρος 
ΝΙΚΗΤΑΣ ΚΟΥΚΟΥΖΕΛΗΣ 
(Αριθ. διπλ. Δημ. Ταμ. Δικ. Εισ. Αθ. 8024570/11.2.87) 



( 6 ) 

Ειδοποίηση για την παρακατάθεση αποζημίωσης προσκυρουμένου ακι¬ 
νήτου στο Δήμο Καλαμαριάς. 

Σύμφωνα με τη διάταξη της παρ. 1 άρθρ. 7 του Ν.Δ. 797/1971 
γίνεται γνωστό ότι σε εκτέλεση της με τα στοιχεία 4759/1982 πρά¬ 
ξεως τακτοποιήσεως και αναλογισμού αποζημιώσεως του Πολεοδομι- 
κού Γραφείου Θεσ/νίκης, που κυρώθηκε νόμιμα με τη με τα στοιχεία 
11856/83/22.6.1983 απόφαση του Νομάρχη Θεσ/νίκης, με την 
οποία προσκυρώνεται στο οικόπεδό μας που βρίσκεται στις οδούς Κα¬ 
λαβρύτων και Παπαδιαμάντη περιοχής Βυζάντιο του Δήμου Καλαμα¬ 
ριάς τμήμα ακινήτου εμβαδού 31,50 τετρ. μέτρ. της ιδιοκτησίας με 
αριθ. 15 και με τα στοιχεία 3—4—6—5-3 του τοπογραφικού διαγράμ¬ 
ματος που συνοδεύει την πιο πάνω πράξη, παρακατατέθηκε νόμιμα 
στο Υποκατάστημα του Ταμείου Παρακαταθηκών και Δανείων Θεσσα¬ 
λονίκης η προσωρινή αποζημίωση που καθορίστηκε με την με τα 
στοιχεία 4818/1986 απόφαση του Μονομελούς Πρωτοδικείου. Θεσ/- 
νίκης εκδόθηκε δε,σχετικά το με τα στοιχεία 382560/18.12.1986 
γραμμάτιο συστάσεως παρακαταθήκης που κατατέθηκε στο συμβο¬ 
λαιογράφο Θεσ/νίκης Δημήτρη Γ. Σερεμέτη ο οποίος και σύνταξε τη 
μετά στοιχεία 49064/19.12.ί986 πράξη καταθέσεως γραμματίου. 
Κατόπιν των παραπάνω ειδοποιούνται τόσο ο φεράμενος ως εικαζόμε¬ 
νος δικαιούχος Δήμος Καλαμαριάς καθώς επίσης και κάθε άλλος που 
έχει ή προβάλλει στο ρυμοτομούμενο ακίνητο δικαιώματα κυριότητας 
ή άλλο εμπράγματο δικαίωμα για την απόληψη της αποζημιώσεως 
κατά το Νόμο. 

Θεσσαλονίκη, 13 Φεβρουάριου 1987 
Ο Πληρεξούσιος Δικηγόρος 
ΚΙΜΩΝ Α. ΑΝΑΜΠΟΛΗΣ 

(Αριθ. διπλ. Δημ. Ταμ. Δικ. Εισ. Αθ. 5574236/20.1.87) 

